ທະນາຄານ BSI ຂອງ Swiss ພົວພັນກັບ ການຟອກເງິນ ໃນສິງກະໂປ
ສຳນັກງານ MAS ກ່າວ​ວ່າ ຕົນ​ໄດ້​ຂໍ​​ໃຫ້ຄະນະ​ໄອ​ຍະ​ການ ​ທຳ​ການ​ສືບ ບ​ສວນເຈົ້າໜ້າ​ທີ່​ອະ​ວຸ​ໂສ ທັງ 6 ຄົນ ຂອງທະນາຄານ Swiss.
ສິງກະໂປ ໄດ້ສັ່ງໃຫ້ທະນາຄານ BSI ຂອງ Swiss ທີ່ມີສ່ວນພົວພັນກັບການຟອກເງິນໃນກອງທຶນລັດຖະບານມາເລເຊຍ 1MDB ໃຫ້ປິດການບໍລິການຂອງສາຂາໃນທ້ອງຖິ່ນລົງ ທະນາຄານການສິງກະໂປ ໄດ້ລະບຸວ່າ ນີ້ແມ່ນຄັ້ງທຳອິດໃນຮອບ 32 ປີ ທີ່ຕົນໄດ້ຖອນໃບອະນຸຍາດ ຈາກທະນາຄານພານິດ ໃນອີກດ້ານນຶ່ງ ຫ້ອງການອະທິໄອຍະການຂອງ Swiss ໄດ້ເລີ້ມການສືບສວນທະນາຄານແບບກະທັນຫັນ ແລະກ່າວວ່າ  ຂອງທະນາຄານ BSI ສຳນັກງານກວດກາແລະຄວບຄຸມການເງິນຂອງສິງກະໂປ ຫຼື Monetary Authority of Singapore (MAS) ກ່າວວ່າ ທະນາຄານ Swiss ແມ່ນມີຄວາມຜິດໃນການລະເມີດຂໍ້ບັງ ຄັບຂອງການຕໍ່ຕ້ານການຟອກເງິນ ການຄວບຄຸມການບໍລິຫານຈັດການຂອງທະນາຄານ ທີ່ບໍ່ດີ ແລະການປະກອບການທີ່ຜິດຈັນຍາບັນຂອງລະບົບທະນາຄານທັງໝົດຂອງເຈົ້າໜ້າທີ່ທະນາຄານບາງຄົນ ສຳນັກງານ MAS ກ່າວວ່າ ຕົນໄດ້ຂໍໃຫ້ຄະນະໄອຍະການທຳການສືບສວນສອບສວນ ເຈົ້າໜ້າທີ່ອະວຸໂສ ທັງ 6 ຄົນ ຂອງທະນາຄານ Swiss ຜູ້ບໍລິຫານ ຊາວສິງກະໂປ 2 ທ່ານ ແມ່ນໄດ້ຖືກດຳເນີນຄະດີແລ້ວ ການສືບສວນສອບສວນຂອງການລົງທຶນຂອງບໍລິສັດຂອງລັດຖະບານມາເລເຊຍ 1MDB ກ່າວຫາວ່າ ມີຫຼາຍກວ່າ 4 ພັນລ້ານ ໂດລ່າ ໄດ້ຖືກໃຊ້ຈ່າຍໄປໃນທາງທີ່ບໍ່ຖືກບໍ່ຄວນ ຈາກກອງທຶນດັ່ງກ່າວ 1MDB ໄດ້ຖືກສົງໄສໃນປີກາຍນີ້ ເວລາລາຍງານຂອງສື່ມວນຊົນໄດ້ຖາມເຖິງເງິນຈຳນວນຫຼາຍລ້ານໂດລ່າ ທີ່ໄດ້ສົ່ງໄປຝາກໃນບັນຊີສ່ວນບຸກຄົນຂອງນາຍົກ ລັດຖະ ມົນຕີມາເລເຊຍ ທ່ານ Najib Razak ກະລຸນາອ່ານຂ່າວນີ້ເພີ້ມຕື່ມເປັນພາສາອັງກິດ